« [ . . . ] gowl kmieni wara biss tmien minuti minn daqqa ta' ras ta' Carlos Tenorio witta t- triq għar- rebħa ta' l- Ekwador li sal- mistrieħ għarfu jikkontrollaw tajjeb . Għalkemm fit- tieni taqsima Costa Rica ħarġu aggressivi , fl- 54 minuta l- Ekwador qatlu l- entużjażmu tagħhom meta skurjaw it- tieni gowl b' Agustin Delgado jirbaħ 'l oose ball ' ( ¿ ? ) , ikkontrollah b' sidru u tefa' fir- rokna tax- xibka . Costa Rica kienu għoddhom naqqsu d- distakk meta laqtu l- mimduda biex * fil- ħin miżjud f' kontrattakk l- Ekwador għamluhom 3 - 0 b' Ivan Kaviedes ma jfallix minn quddiem il- gowlkiper Porras . » * Hawnhekk inħoss li tistona ħafna l- kelma biex . Fl- aħbarijiet sportivi jabbużawha ħafna . Il- Kosta Rika laqtu l- mimduda għax riedu li l- Ekwador jagħmluhom 3 - 0 ? Ovvjament dan huwa kalk fuq l- espressjoni Ingliża " only for " , eż . Jiġifieri li x- xutt tal- Kosta Rika ma serva għalxejn , mhux li serva biex jiskorjaw l- avversarji . Safejn naf jien il- prepożizzjoni biex ma għandhiex il- konnotazzjoni tal- frażi avverbjali ta' l- Ingliż . Per eżempju , meta ngħidu : « Jones skorja biex imbagħad Camilleri ġab id- dro » din fil- fatt tfisser li l- gowlkiper kien mixtri biex wara li jiskorja Jones iħalli lil Camilleri jiskurjalu ! Insomma , tajbin ħafna il- gowls ta' l- Ekwador , u mill- ftit li stajt nara l- plejers jidhru tassew b' saħħithom . Hawnhekk il- . Imsejknin l- Ingliżi jekk jiltaqgħu magħhom għax ma jiqfux jiġru , għalkemm l- ewwel irridu naraw kif imorru kontra l- Ġermaniżi . Il- klassifika tal- Grupp A wara t- tieni ġurnata : Il- bieraħ ir- reġina kienet qiegħda tiċċelebra għeluq sninha ( li proprjament kien f' April ) fil- katidral ta' San Pawl , u l- plejers tawha happy frickin ' birthday billi wrew is- superjorità tagħhom fuq l- iskwadra ta' arċipelago xemxi li sas- sittinijiet kien għadu kolonja Brittanika . Mill- ġdid qed inħallat il- ħass mal- bass u qed inħalli l- avverżjoni tiegħi lejn il- viżjoni anglo - ċentrika tad- dinja tesprimi ruħha fid- diskors dwar il- futbol . Mhuwiex preġudizzju iżda r- riżultat ta' l- esperjenza ; min- naħa l- oħra , ma għandi l- ebda intenzjoni noffendi 'l ħadd , u għalhekk min jieħu għalih jista' jmur jeħodha l- bank . Għadni ma nistax nifhem għala . L- argument tiegħek nifhmu : int iżżomm ma' l- Ingliżi għax ilek trabbi ammirazzjoni u mħabba lejn il- futbol Ingliż sa minn meta kont żgħir ; hija kwistjoni ta' futbol u xejn iżjed . Xi ħsibt , li dan il- fatt ma nirrispettahx ? Jien ukoll inħobb insegwi l- Premiership – l- ewwel tim tiegħi l- Man Utd – , imma bejn il- futbol tal- klabbs u l- futbol internazzjonali minn dejjem għamilt differenza , fis- sens illi jekk iżżomm ma' klabb ma jfissirx li awtomatikament trid iżżomm mal- pajjiż li fih ikun ibbażat . Il- Premiership narah bħala kampjunat internazzjonali li jintlagħab fl- Ingilterra . Mill- bqija , trid tqis li jien u int kellna esperjenzi ferm differenti , u mingħajr ma niftaħ kotba , jien għandi ħafna raġunijiet biex ma nżommx ma' l- Ingliżi fix- xena internazzjonali . Ma għandi xejn kontra l- Maltin li jżommu magħhom , wieħed jista' jifraħ bir- rebħiet tagħhom u jiċċelebra mingħajr ma jagħmel wisq storbju ; niddarras biss meta jkolli nara u nisma' l- kjass eżarċebat ta' l- għajat , tat- tixjir tal- bnadar , tal- mitejn deċibel tal- ħornijiet u tal- murtali ( ma kinux erbgħa dawk li nstemgħu hawnhekk iżda erba' mija ) . . . qishom iridu jkunu xi ħaġa li mhumiex , u din l- identità mikrija jħossu l- bżonn li jbellgħuha lill- pajjiż kollu . Kwistjonijiet ta' identità apparti , lanqas meta jarmaw daqshekk għagħa l- partitarji Spanjoli jew Taljani ma nista' għaliha . Jiena naf u qatt ma suġġerejt li inti parti minn dak il- parossiżmu . Għalija m' hemmx rabta bejn l- Imżebbel u l- fanatiċi storbjużi tal- bieraħ . Imma mhux ovvja ? Kellek għalfejn iġġibhom daqshekk bi kbar ? Lura għal- logħob , tar- rebħa tal- bieraħ nifraħlek . Sfortunatament stajt nara biss l- ewwel taqsima għax inqata' d- dawl fir- raħal kollu , imbagħad kelli x- xorti nisma' l- aħħar kwarta bil- qiegħda fuq l- għatba , permezz tar- radju tal- karozza ta' dak ta' faċċata . Ħadt aktar gost insegwi l- partita hekk , barra fl- isqaq bil- kwiet , milli fuq l- iskrin il- kbir tal- każin . Jidher li meta daħal Rooney ta enerġija ġdida lill- plejers Ingliżi kollha . Yorke lagħab tajjeb ħafna wkoll u nispera li l- Karibej jerġa' jkollhom festa kontra l- Paragwaj . Jekk jirbħu , l- Ingliżi jistgħu jagħmlulhom pjaċir billi jirbħu lill- Iżvezja b' vantaġġ ta' żewġ gowls . . . u issa li kważi kważi sabu l- forma , għandu jkun possibbli . Hawnhekk il- ta' l- isbaħ siltiet . Żvezja 1 Mill- ġdid , bla sugu . « L- Iżvezja kienu l- aħjar mill- bidu u wara disa' minuti Kim Kallstrom impenja lill- gowlkiper Aldo Bobadilla . [ . . . ] Wara l- mistrieħ l- Iżvezja ħarġu aggressivi u għal 45 minuta ppressaw ħafna b' Ljungberg jersaq viċin bi freekick * li Bobadilla dawwar tajjeb f ' korner , waqt li fis- 60 minuta Marcus Allback ra l- lob tiegħu fuq Bobadilla jiġi kklerjat fuq il- linja fatali minn Denis Caniza . Iżda l- isforzi Żvediżi ġew ippremjati minuta mit- tmiem meta Fredrik Ljungberg żmarkat quddiem il- lasta xeħet fir- rokna tax- xibka bir- ras . » * Innutaw in- nuqqas ta' konsistenza : fl- artikli ta' l- aħħar ftit ġranet użaw il- kelma frikik . Hawnhekk il- . L- Ingliżi m' għandux ikollhom problemi biex jegħlbu lill- Iżvezja , imma xi ħaġa tgħidli li se jilagħbu biss għad- dro . . . Il- klassifika tal- Grupp B wara t- tieni ġurnata : Grazzi lil Nigredo ta' l- umoriżmu li bih ġab lura t- ton kordjali tal- blogg , lil Jacques tar- ritratti sbieħ , u fuq kollox lil Ereżija tal- bloggata ħelwa li biha reġa' daħħal l- element tan- nostalġija . Ħerqan biex inkun naf x' tkun qed tħoss meta jilagħbu t- Taljani kontra ċ- Ċeki ! Bloggata ta' Antoine Cassar - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .